**19.01.2024(4).**

**E-pasta nosaukums**

Par vakcinācijas procesa organizāciju ģimenes ārsta sadarbības iestādē

**E-pasta teksts**

Nacionālais veselības dienests atgādina, ka ģimenes ārstu prakses (turpmāk tekstā – Prakse) ir atbildīgas par savu reģistrēto pacientu nepieciešamās vakcinācijas plānošanu un  nodrošināšanu.

Ja vakcinācijas process netiek veikts Praksē, pacientu nosūta uz citu  ārstniecības iestādi (turpmāk tekstā – Sadarbības iestāde), kas saskaņā ar savstarpējo vienošanos nodrošina  Prakses nosūtīto pacientu vakcināciju. Šajā gadījumā **vakcīnu pasūtīšana un vakcinācijas faktu elektronisku reģistrāciju E- veselībā veic Sadarbības iestāde**, E-veselībā norādot, ka lēmuma pieņēmējs par vakcināciju ir ģimenes ārsta prakse. Šāda uzskaite nodrošinās korektu vakcīnu izlietojuma pārvaldību E-veselībā.

            Vēršam uzmanību, ka augstākminētajā gadījumā ambulatoros talonus ar informāciju par pirmsvakcinācijas  ārsta apskati, vakcīnas ievadīšanas veidu un vakcinācijas veidu Vadības informācijas sistēmā ievada Prakse un secīgi apmaksā vakcinācijas pakalpojumu sniegšanu Sadarbības iestādei.